**Respir parfumul dimineții**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În zori de zi, când boabele de rouă

Se joacă printre firele de iarbă,

Întind cu drag palmele amândouă

(Ce se răsfață-n frunze de rubarbă

Și-n care timpu'-adânc, a săpat albii)

Să prind în ele praf de aur cald

Lăsat de soare în grădină-n dodii...

Oh, în lumina lui vreau să mă scald,

Să suflu-n palme-apoi și să-l împrăștii

Pe chipul tuturor ce îmi sunt dragi,

Să respirăm parfumul dimineții

Și să visăm că suntem căluți pagi

La trap sau la galop perechi, perechi

Să alergăm pe câmpuri fericiți

Cu ciucuri roșii legați la urechi

De oda bucuriei ispitiți

Să bem cu sete din izvorul vieții,

Să respirăm parfumul libertății.